เครือดัชชีแอร์เน็สท์

ตราอาร์มของกลุ่มดัชชีซัคเซินเป็นเครื่องหมายเขตแดน
เครือดัชชีแอร์เน็สท์ (Ernestinische Herzogtümer) หรือ เครือดัชชีซัคเซิน (Sächsische Herzogtümer) คือเครือดัชชีที่ตั้งอยู่ติดกันกับกับดัชชีซัคเซินอื่นๆ ที่เป็นอาณาจักรขนาดเล็กที่ตั้งอยู่ในบริเวณทือริงเงินในประเทศเยอรมนีปัจจุบันที่ปกครองโดยดยุกสายตระกูลแอร์เน็สท์ของราชวงศ์เวททิน

**บทนำ**
ดัชชีซัคเซินเริ่มแตกแยกกันเป็นรัฐย่อยๆ ในคริสต์ศตวรรษที่ 15 โดยมีสาเหตุมาจากกฎการสืบครองดินแดน (Order of succession) เก่าของเยอรมนีที่แบ่งทรัพย์สมบัติและที่ดินระหว่างบุตรชายทุกคน นอกจากนั้นแต่ละคนก็ยังดำรงตำแหน่ง 'ดยุก' บางครั้งพี่น้องก็จะปกครองร่วมกัน แต่บางครั้งก็จะแยกกัน ดัชชีซัคเซินบางอาณาจักรก็ดำรงการปกครองเป็นอิสระจากรัฐอื่นมาจนถึงปี ค.ศ. 1918 สถานะการณ์เช่นเดียวกันนี้ก็เกิดขึ้นกับตระกูลรอยส์ (House of Reuss) และ ตระกูลชวาร์ซบวร์ค (House of Schwarzburg) ที่ทำให้ทือริงเงินกลายเป็นรัฐเล็กรัฐน้อยมาตั้งแต่ปลายคริสต์ศตวรรษที่ 15 มาจนถึงต้นคริสต์ศตวรรษที่ 20

**เบื้องหลังก่อนที่อาณาจักรต่าง ๆ จะกลายมาเป็นดัชชีซัคเซิน**
เคานท์แบร์นฮาร์ดแห่งอันฮาลท์บุตรชายคนเล็กของอัลเบร็ชท์ที่ 1 แห่งบรันเดินบวร์ค หรือ "อัลเบร็ชท์หมี" (ค.ศ. 1106-ค.ศ. 1170) ได้รับบางส่วนของดัชชีซัคเซินส่วนใหญ่ในบริเวณเลาเอินบวร์ค (Lauenburg) และ วิทเทินแบร์ค (Wittenberg) ในปี ค.ศ. 1180 แบร์นฮาร์ดมีบุตรชายสองคน อัลเบร็ชท์ และ ไฮน์ริค อัลเบร็ชท์หรืออัลเบิร์ตได้รับอัลเบร็ชท์ดัชชีแห่งซัคเซิน ในปี ค.ศ. 1260 ลูกชายของอัลเบร็ชท์แบ่งอาณาจักรเป็นซัคเซิน-เลาเอินบวร์ค และ ซัคเซิน-วิทเทินแบร์ค ซัคเซิน-วิทเทินแบร์คได้รับการยกฐานะเป็นอาณาจักรเลือกตั้งแห่งซัคเซินในพระราชบัญญัติทอง ค.ศ. 1356 เมื่อดยุกคนสุดท้ายของซัคเซิน-วิทเทินแบร์คเสียชีวิตโดยไม่มีทายาทในปี ค.ศ. 1422 จักรพรรดิซีกิสมุนด์ก็ยกดัชชีให้แก่ฟริดริชที่ 4 แห่งเวททิน มาร์กราฟแห่งไมส์เสน และลันด์กราฟแห่งทือริงเงิน ผู้กลายเป็นฟรีดริชที่ 1 ผู้คัดเลือกแห่งซัคเซิน คำว่า "ซัคเซิน" โดยทั่วไปจึงหมายถึงดินแดนในการปกครองของเวททินที่รวมทั้นทูริเกีย เพราะซัคเซินมีฐานะเป็นดัชชีซึ่งเป็นฐานะสูงสุด สมาชิกในตระกูลจึงใช้ตำแหน่งนี้ แม้ว่าสมาชิกหลายคนจะครองดินแดนที่ตั้งอยู่ในทือริงเงินเท่านั้น ฟรีดริชที่ 2 สืบครองดินแดนต่อจากบิดา หลังจากฟรีดริชที่ 2 เสียชีวิต บุตรชายคนโตแอ็นสท์ได้รับตำแหน่งเป็นเจ้าผู้คัดเลือกต่อจากบิดา และแอ็นสท์และดยุกอัลเบร็ชท์ลูกชายคนรองปกครองดินแดนเวททินร่วมกัน ในปี ค.ศ. 1485 พี่น้องก็แบ่งดินแดนเวททินระหว่างกัน โดยแอ็นสท์ได้รับตอนเหนือของไมส์เสน, ทางตอนใต้ของทือริงเงิน และ วิทเทินแบร์ค และ อัลเบร็ชท์ได้ตอนเหนือของทือริงเงิน และ ตอนใต้ของไมส์เสน

**กลุ่มดัชชีซัคเซิน**
กลุ่มดัชชีซัคเซินในทือริงเงินใน ค.ศ. 1825- ซัคเซิน-อัลเทินบวร์ค (ค.ศ. 1603 จนถึง ค.ศ. 1672; 1826 จนถึง ค.ศ. 1918)- ซัคเซิน-โคบวร์ค (ค.ศ. 1596 จนถึง ค.ศ. 1633; 1681 จนถึง ค.ศ. 1699)- ซัคเซิน-โคบวร์ค-ไอเซอนัค (ค.ศ. 1572 จนถึง ค.ศ. 1596)- ซัคเซิน-โคบวร์ค-ซาลเฟลด์ (ค.ศ. 1735 จนถึง ค.ศ. 1826)- ซัคเซิน-ไอเซนแบร์ก (ค.ศ. 1680 จนถึง ค.ศ. 1707)- ซัคเซิน-โคบวร์คและโกทา (ค.ศ. 1826 จนถึง ค.ศ. 1918)- ซัคเซิน-ไอเซอนัค (ค.ศ. 1596 จนถึง ค.ศ. 1638; 1640 จนถึง ค.ศ. 1644; 1672 จนถึง ค.ศ. 1806)- ซัคเซิน-โกทา (ค.ศ. 1640 จนถึง ค.ศ. 1680)- ซัคเซิน-โกทา-อัลเทินบวร์ค (ค.ศ. 1681 จนถึง ค.ศ. 1826)- ซัคเซิน-ฮิลด์บวร์คเฮาเซิน (ค.ศ. 1680 จนถึง ค.ศ. 1826)- ซัคเซิน-เยนา (ค.ศ. 1672 จนถึง ค.ศ. 1690)- ซัคเซิน-มาร์คซุห์ล (ค.ศ. 1662 จนถึง ค.ศ. 1672)- ซัคเซิน-ไมนิงเงิน (ค.ศ. 1681 จนถึง ค.ศ. 1918)- ซัคเซิน-เริมฮิลด์ (ค.ศ. 1680 จนถึง ค.ศ. 1710)- ซัคเซิน-ซาลเฟลด์ (ค.ศ. 1680 จนถึง ค.ศ. 1735)- ซัคเซิน-ไวมาร์ (ค.ศ. 1572 จนถึง ค.ศ. 1806)- ซัคเซิน-ไวมาร์-ไอเซอนัค (ค.ศ. 1806 จนถึง ค.ศ. 1918)

**อ้างอิง**
 John B. Freed. 1988. Saxony, in Strayer, Joseph R., Ed. in Chief. Dictionary of the Middle Ages, Vol. 10. Charles Scribner's Sons, New York. ISBN 0-684-18276-9-  Ernestine Saxony, 1485-1547 - accessed 13 December 2005- Wettin Dynasty. (2005). Encyclopædia Britannica. Retrieved 12 December 2005, from Encyclopædia Britannica Premium Service -  House Laws of Anhalt - retrieved 13 December 2005-  Chart showing succession of Ernestine duchies - originally retrieved 13 December 2005, found using Wayback machine 27 November 27 2006- This article includes material translated from the German language Wikipedia article Ernestinische Herzogtümer and the Spanish language Wikipedia article Ducados Ernestinos.-  The Ernestine Line's Saxon Duchies

**แหล่งข้อมูลอื่น**

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:ราชวงศ์เว็ททีน‎
หมวดหมู่:ประวัติศาสตร์ทือริงเงิน
หมวดหมู่:เครือราชรัฐโอเบอร์ซัคเซิน